K O R R A L D U S

Haapsalu			            26. märts 2013 nr 199

Detailplaneeringu kehtestamine
(Väike-Liiva tn 2, Haapsalu)

Haapsalu Linnavalitsuse 29.02.2012 korraldusega nr 140 algatati Väike-Liiva tn 2 kinnistu detailplaneering ja otsustati mitte algatada detailplaneeringule keskkonnamõju strateegilist hindamist. Vastavalt kinnitatud lähteseisukohtadele on koostatud Väike-Liiva tn 2 kinnistu detailplaneering, millega on määratud hoonestamata kinnistule ehitusõigus ja hoonestustingimused üksikelamu ehitamiseks, heakorra, parkimise, tehnovõrkudega varustamise põhimõtted. 13.12.2012 toimus Haapsalu Linnavalitsuses eskiislahenduse avalik arutelu. Haapsalu Linnavalitsuse 28.12.2012 korraldusega nr 728 võeti nõuete kohaselt kooskõlastatud detailplaneering vastu. Detailplaneering avalikustati ajavahemikul 07.-20.03.2013. Avalikustamise ajal ei esitatud linnavalitsusele planeeringu kohta kirjalikke ettepanekuid ega vastuväiteid. Detailplaneering vastab 24.11.2006.a. Haapsalu Linnavolikogu otsusega nr 84 kehtestatud Haapsalu linna üldplaneeringule.
Võttes arvesse eelnevat, korraldusele lisatud seletuskirja ning juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu Linnavolikogu 26.11.2004.a määruse 47 „Haapsalu linna ehitusmäärus“ § 13 lg 3, Haapsalu põhimääruse § 35 lg 1 p 3, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Väike-Liiva tn 2 kinnistu detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Idaser OÜ-le (karlraatpalu@gmail.com), ehitus- ja planeerimisosakonnale (A. Joost), geodeedile (P.Aedviir).
5.	Korraldus jõustub teatavakstegemisest.
6.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles 
Linnapea 					Erko Kalev
                                                                                                           		Linnasekretär